
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS MERO PAVADUOTOJO  SKYRIMO Į ŠAKIŲ KRAŠTO VIETOS VEIKLOS GRUPĘ

2008 m. spalio 23  d.  Nr.T-320
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 4 d. ir  Žemės ūkio ministro 2007 m. gruodžio 12 d. įsakymu Nr. 3D-549 (Žin., 2007, Nr. 132-5388)  patvirtintų Vietos plėtros strategijų, įgyvendinamų pagal Lietuvos kaimo plėtros 2007-2013 metų programos krypties „Leader metodo įgyvendinimas“ priemonę „Vietos plėtros strategijų įgyvendinimas“, atrankos taisyklių  3 p.,

n u s p r e n d ž i a:

1.Skirti  savivaldybės mero pavaduotoją Algimantą Damijonaitį į Šakių krašto vietos

veiklos grupę dalyvauti vietos veiklos grupės valdymo organe, turinčiame sprendimų priėmimo teisę, atstovaujant jį skyrusios savivaldybės tarybos interesams.


2.Pripažinti netekusiu galios savivaldybės tarybos 2008 m. balandžio  24 d.

sprendimą  Nr.T-119 „Dėl savivaldybės mero skyrimo į Šakių krašto vietos veiklos grupę“.

Meras                                                                                                              Juozas Bertašius

